Zlatníky

Zlatníky sú aj časť mesta Opava v Česku.

Zlatníky sú obec na Slovensku v okrese Bánovce nad Bebravou.

 Polohopis 
Obec leží na východných svahoch Považského Inovca, na rozhraní s Bánovskou pahorkatinou. Západne od obce sa nachádza význačný vrchol Panskej javoriny. Obcou preteká potok Livina. Na juhovýchode hraničí s územím obce Malé Hoste. Západne od Zlatník sa nachádza osada Kulháň, na severovýchod leží obec Cimenná. V katastrálnom území obce sa nachádzajú prírodné rezervácie Čepúšky, Kulháň a chránený areál Okšovské duby.

 Prírodné podmienky 
 Geológia 
Obec sa nachádza na východnom konci hrádocko-zlatníckej strižnej zóny. V okolí obce sa nachádza veľa starších dobývacích priestorov, píng a starých háld, ktoré sú pozostatkom po ryžovaní zlata. Zlato sa akumulovalo v náplavoch. Zdroj zlata zrejme pochádzal z inoveckého kryštalinika, resp. súviselo s hrádocko-zlatníckou strižnou zónou. Predpokladá sa však, že dnes je jeho primárny zdroj už celkom odstránený eróziou. Zlato je dnes dlhodobou ťažbou dokonale vyťažené.Pristaš, J. (Editor) 2000: Vysvetlivky ku geologickej mape Podunajskej nížiny - Nitrianskej pahorkatiny. 1 : 50 000. Štátny geologický ústav Dionýza Štúra, Bratislava, s. 204 Na základe obrovského množstva starých pozostatkov ťažby s kubatúrou 4 – 5 miliónov m3 a prítomnosti zlata v koncentrácii približne 0,89 až 1,12 g/tŽitňan, P., Chovan, M., 2006, Mineralogická charakteristika aluviálneho zlata z okolia Zlatník v Považskom Inovci. Mineralia Slovaca, 38, s. 253-260 v starých haldách možno usudzovať, že z lokality bolo vyťažených 400 až  zlata.

 Dejiny 
V katastrálnom území obce sa nachádzajú jedny z najstarších indícií o ťažbe zlata na Slovenskom území. Podľa arecheologických nálezov ho tu ťažili už Kelti. Prvá písomná zmienka o obci so slovanským názvom pochádza z roku 1156.

 Kultúra a zaujímavosti  
 Pamiatky 
 Dedinská zvonica, kópia drevenej ľudovej zrubovej stavby z 18. storočia, ktorá v obci pôvodne stála. Konštrukcia zvonice je otvorená, ukončená je stanovou strechou pokrytou šindľom. Vo zvonici je umiestnený barokový zvon z roku 1739, dielo zvonolejára Jána Christelliho z Bratislavy. 

 Ocenenia 

 Referencie 

 Iné projekty 

 Externé odkazy 



Kategória:Obce okresu Bánovce nad Bebravou
Kategória:Obce vypálené počas druhej svetovej vojny na Slovensku